ผ่านถนนสุขุมวิทใกล้แยกหาดวอนหลายที เห็นชื่อร้านตัวใหญ่มาก "เน้นเป็ด" บวกกับเห็นรถจอดเยอะมาก ซึ่งน่าจะการันตีได้ส่วนนึงว่า
ถ้าตั้งชื่อร้านขนาดนี้ เป็ดต้องเด็ดดวงแน่ๆ
ไม่รอช้า สั่งไป 2 เมนู คือ เขียนใส่กระดาษด้วยมือตัวเองดังนี้
1. กระเพราเป็ดย่าง (เผ็ดน้อย)
2. ข้าวหน้าเป็ดย่าง
มีการอ่านทวนจากทางร้าน ถูกต้องตามที่เขียน
ยอมรับว่าอาหารออกไวมาก แต่!!!!!
ชิมเมนูแรก กระเพราเป็ดย่าง สั่งเผ็ดน้อยแต่ได้เผ็ดมาก ไม่ใช่เผ็ดน้อยอย่างที่สั่ง และน่าจะเป็นเป็ดที่ผัดรวมใส่ถาดแล้วตักราด มากกว่าการผัดใหม่เป็นจานๆ เพราะ ไม่ว่าจะสั่งแบบไหน รสที่ออกมาคือเผ็ดเท่ากันทุกจาน
มาถึงข้าวหน้าเป็ดย่างที่ควรจะเป็นตัวชูโรงของร้านนี้ แต่!!!!! น้ำที่ราดหน้าข้าว น่าจะตักราดมาเท่ากับ หนึ่งช้อนโต๊ะ ซึ่งข้าวงี้ขาวแหงมาเลย 
ส่วนตัวคิดว่าที่รถจอดเยอะน่าจะเป็นขาจร ไม่ใช่ขาประจำ เพราะนี่ก็เป็นหนึ่งในขาจร ที่จะจรรีไปและไม่กลับมาร้านนี้อีกค่า
(ความอร่อยไม่อร่อยเป็นไปตามต่อมรับรสส่วนบุคคล ของแบบนี้ไม่ลองไม่รู้)